Nikomachos (mytológia)

Nikomachos (Nikomachos) je v gréckej mytológii syn lekára Machaóna a jeho manželky Antikleie.Pausanias, Periégésis tés Hellados, 4,30,3.

Nikomachos bol lekár zo slávnej lekárskej rodiny. Jeho otec Machaón bol synom Asklépia,Homér, Iliada, 11, 517-518. uctievaného ako boha lekárstva. Matka Antikleia, dcéra messénskeho kráľa Diokla, bola potomkom Faria, syna boha Herma a Danaovej dcéry Fylodameie, zakladateľa messénskeho mesta Farai.Pausanias, Periégésis tés Hellados, 4,30,2.

Antický cestovateľ Pausanias, ktorý v druhom storočí precestoval Grécko, sa pri návšteve Fár od miestnych obyvateľov dozvedel, že Antikleia okrem Nikomacha priviedla na svet aj syna Gorgasa. Podľa povestí z Fár sa bratia Nikomachos a Gorgasos zdržiavali stále vo Fárach a im potom umierajúci Diokles odovzdal vládu. Bratia si aj po smrti, ešte aj za čias Pausania zachovali schopnosť liečiť chorých i ranených a preto im ľudia do chrámu, ktorý dal vybudovať Glaukov syn Isthmios, prinášali z vďačnosti obetné dary.Pausanias, Periégésis tés Hellados, 4,3,10.

Nikomachos, otec slávneho filozofa Aristotela, podľa Hermippovej správy v jeho knihe O Aristotelovi, odvodzoval svoj pôvod od Nikomacha, syna Machaóna, vnuka Asklépia. Sám bol lekárom na dvore macedónskeho kráľa Amynta III..

 Referencie a bibliografia 

Kategória:Postavy gréckej mytológie